Μεσημβρία Έβρου

Για τον ομώνυμο αρχαιολογικό χώρο δείτε το λήμμα: Μεσημβρία - Ζώνη

Η Μεσημβρία είναι πεδινό χωριό της Θράκης στην περιφερειακή ενότητα Έβρου σε υψόμετρο 60 μέτρων.

Γεωγραφία - Ιστορία
Η Μεσημβρία βρίσκεται προς τα όρια με την Περιφερειακή Ενότητα Ροδόπης και τα παράλια του Θρακικού πελάγους. Απέχει 21 χλμ. Δ. της Αλεξανδρούπολης και 48 χλμ. ΝΑ. από την Κομοτηνή. Νοτιοδυτικά του χωριού και δίπλα στη θάλασσα είναι ο αρχαιολογικός Μεσημβρίας - Ζώνης όπου έχει εντοπιστεί αρχαία αποικία  της Σαμοθράκης που ιδρύθηκε στα τέλη του 7ου αιώνα π.Χ. Η πόλη αυτή αρχικά θεωρήθηκε ότι ήταν η Μεσημβρία, ενώ στη συνέχεια η Ζώνη, άκμασε τον 5ο και 4ο π.Χ. αιώνα. Στην Μακεδονική και αργότερα Ρωμαϊκή περίοδο άρχισε να παρακμάζει αν και η κατοίκησή της συνεχίστηκε μέχρι και τον 6ο αιώνα. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Μάκρης. Σύμφωνα με το Σχέδιο Καλλικράτης διοικητικά, υπάγεται στην τοπική κοινότητα Μάκρης που ανήκει στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 145 κατοίκους.

Εξωτερικοί σύνδεσμοι 

 Πύργος Μεσημβρίας από τον ιστότοπο Καστρολόγος

Παραπομπές

Δήμος Αλεξανδρούπολης
Χωριά του νομού Έβρου